text: Forsvunden kvinde er nu fundet død
  16 april 2017 kl. 05.31
  Politiet fandt i går aftes Jette Vedel Olsens bil. Kort tid efter fandt de hende død i nærheden. 
  Siden onsdag har 38-årige Jette Vedel Olsen været forsvundet. Hun forlod sin bopæl i Lunderskov i nedtrykt sindstilstand. Lørdag aften fandt man hendes bil i Daugård, efter at politiet havde eftersøgt den med billede.
  Ikke lang tid efter blev Jette Vedel Olsen fundet i nærheden. Hun blev fundet død.
  -Der er ikke nogen tegn på, at der er sket nogen forbrydelse, fortæller vagtchefen hos Sydøstjyllands Politi til TV SYD..
  De pårørende er underrettet.
  LIVSLINIEN
  De fleste mennesker har perioder, hvor livet eller en situation opleves som så svær, at de ikke kan magte den alene. Har du tanker om selvmord, kan du kontakte Livsliniens telefonrådgivning, 70 201 201 alle årets dage fra kl. 11-04. Se mere på www.livslinien.dk
  
  